DIXIT Centre de Documentació de Serveis Socials va restringir temporalment l'atenció al públic a totes les seves seus, d'acord amb les mesures preses per a la prevenció i el control de la infecció de la COVID-19.
Tot i això, DIXIT va mantenir la seva activitat traslladant-la a l'entorn virtual: totes les consultes es van poder fer per correu electrònic i el portal DIXIT, les xarxes socials Facebook i Twitter, i el blog van seguir operatius per poder-vos informar de les novetats.
A més, les conferències van començar a ser retransmeses en directe per internet, un format que s'ha consolidat amb la tornada a la nova normalitat.
DIXIT oferirà a partir del setembre noves activitats en streaming per garantir la seguretat de les persones assistents i arribar a un públic més ampli.
Seguiran sent gratuïtes amb inscripció prèvia i es podran recuperar a posteriori a l'apartat DIXIT TV del portal DIXIT.
Durant el confinament i la represa de l'activitat, des de DIXIT hem preparat diversos continguts especials dedicats a la COVID-19 i el confinament.
Aquest és el resum dels recursos que vam elaborar entre el març i l'agost del 2020.
Amb motiu de la pandèmia de la COVID-19, DIXIT va ajornar totes les conferències en format presencial dels seus centres i les xerrades van adoptar un format virtual que va permetre seguir-les en directe per internet.
Entre els mesos d'abril i juny, els centres DIXIT, DIXIT Girona i DIXIT Vic van oferir diverses activitats en línia que van comptar amb l'assistència virtual de més de 1.200 professionals.
Totes van ser enregistrades i els vídeos es poden recuperar a l'apartat de DIXIT TV:
Us recordem que a l'apartat DIXIT TV del nostre portal també trobareu l'arxiu de les gravacions en vídeo de la majoria de les conferències que acullen els diferents espais físics de DIXIT.
SELECCIÓ DE VÍDEOS I RECURSOS EN LÍNIA
Al mateix temps que es preparava la nova oferta de conferències en línia, l'equip de documentació de DIXIT també va elaborar una selecció de vídeos i recursos amb intervencions dels ponents d'algunes de les conferències DIXIT que van ser posposades.
El Departament de Treball, Afers Socials i Famílies i la Fundació Campus Arnau d'Escala van impulsar el projecte "Drets i innovació en els serveis a les persones en temps de crisi.
Compartim aprenentatges i bones pràctiques en l'àmbit social i sanitari".
Aquesta iniciativa vol capitalitzar el coneixement i els aprenentatges obtinguts amb la utilització innovadora dels recursos i eines per part de les organitzacions.
La iniciativa va tenir continuïtat al setembre, en el marc de l'activitat de DIXIT, amb un cicle virtual per donar a conèixer iniciatives dutes a terme de manera satisfactòria per les entitats.
Les cinc sessions es vertebren al voltant del dret a la vida independent i a la inclusió en la comunitat, a la salut, a la informació, al treball i a gaudir d'un nivell de vida adequat i a protecció social.
Trobareu més informació sobre el projecte i el cicle en aquest enllaç.
El blog de DIXIT és un espai on habitualment trobareu informació d'interès amb una tipologia variada d'entrades que recullen recursos web, eines, serveis o publicacions, entre d'altres.
Amb motiu de la pandèmia del Coronavirus SARS-CoV-2, DIXIT va publicar diversos monogràfics parlant de diferents aspectes relacionats.
Els articles publicats entre el març i l'agost relacionats amb la pandèmia són els següents:
Per a més informació sobre aquests articles i altres, visiteu el blog de DIXIT.
Mensualment DIXIT realitza dossiers temàtics sobre temes vinculats a l'àmbit d'afers socials que inclouen tot tipus de documentació i recursos, com ara referències bibliogràfiques, articles, normatives o enllaços a webs d'interès.
La seva publicació no es va aturar malgrat el confinament i els dossiers publicats entre el març i el juliol:
Habitualment destaquem al portal DIXIT les últimes novetats bibliogràfiques, però a causa de la pandèmia i durant tres mesos, cada setmana us vam proposar al blog dos títols accessibles en línia perquè pugueu ampliar informació i coneixement sobre àmbits temàtics diversos vinculats a afers socials.
També s'hi podien trobar els darrers números de revista disponibles en línia.
Si voleu estar al corrent de tota l'actualitat, podeu fer-ho també en aquests altres canals de DIXIT: